Lisa 1

06.05.2022 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 3.2-5/22/1004-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU   
nr 3.2-5/22/1004-1 MUUTMINE**

**12.01.2024**

**Transpordiamet**, registrikoodiga 70001490, aadressiga Valge 4, 11413 Tallinn, mida esindab Transpordiameti sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,

ja

**OÜ Mehka Eesti**, registrikoodiga 12777774, aadressiga Peterburi tee 38/9, 11415 Tallinn (edaspidi **Teostaja**), mida esindab juhatuse liige Paap Raid, kes tegutseb põhikirja alusel,

vahel on sõlmitud 06.05.2022 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 3.2-5/22/1004-1 (edaspidi **Leping**).

Võttes arvesse, et:

1. Lepingu punkti 8.1. kohaselt saab Lepingut muuta poolte kokkuleppel, Lepingu muudatused, mis ei ole vormistatud Lepinguga samas vormis, on tühised ning Lepingu muudatused tuleb vormistada Lepingu lisana.;
2. Lepingu punkti 4.4. kohaselt peab Teostaja omama Sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse Sõidukite müügiks Eestis.;
3. Teostaja esitas Transpordiametile avalduse (registreeritud Transpordiameti dokumendihaldussüsteemis 08.01.2024 numbriga 11.2-7/24/628-1) Lepingu punkti 2.2. muutmiseks. Teostaja soovib Lepingu punkti 2.2. lisada õiguse teostada ülevaatust esmakordselt kasutusele võetavatele L3e-kategooria KTM sõidukitele.
4. Lepingu punktis 2.2. on märgitud: „*Teostaja võib teostada Ülevaatust esmakordselt kasutusele võetavatele L3e-kategooria GASGAS sõidukitele (edaspidi****Sõiduk****).*“;
5. Lepingu punktis 11.3. on märgitud: „*Pooltevahelised Lepinguga seonduvad teated peavad olema Lepinguga samas vormis, välja arvatud Lepingus otseselt sätestatud juhtudel või juhul, kui need on informatiivse iseloomuga, millel ei ole õiguslikke tagajärgi. Transpordiamet võib edastada Ülevaatusega seonduvat informatsiooni, sealhulgas Ülevaatust puudutavaid juhendeid või soovitusi punktis 12.2. nimetatud elektronposti aadressile e-kirjaga. Nimetatud e-kiri loetakse Teostaja poolt kättetoimetatuks selle saatmisele järgnevaks tööpäevaks.*“.

Lähtudes eeltoodust, lepivad Transpordiamet ja Teostaja kokku alljärgnevas:

1. Muuta Lepingu punkti 2.2. ning sõnastada see uues redaktsioonis alljärgnevalt:

„2.2. Teostaja võib teostada Ülevaatust esmakordselt kasutusele võetavatele L3e-kategooria GASGAS ning L3e-kategooria KTM sõidukitele (edaspidi **Sõiduk**).“.

1. Muuta Lepingu punkti 11.3. ning sõnastada see uues redaktsioonis alljärgnevalt:

„11.3. Pooltevahelised Lepinguga seonduvad teated peavad olema Lepinguga samas vormis, välja arvatud juhul, kui need on informatiivse iseloomuga, millel ei ole õiguslikke tagajärgi. Transpordiamet võib edastada Ülevaatusega seonduvat informatsiooni, sealhulgas Ülevaatust puudutavaid juhendeid või soovitusi punktis 12.2. nimetatud elektronposti aadressile e-kirjaga. Nimetatud e-kiri loetakse Teostaja poolt kättesaaduks selle saatmisele järgnevaks tööpäevaks.“.

1. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
2. Poolte rekvisiidid ja allkirjad:

**Transpordiamet** **OÜ Mehka Eesti**

Registrikood: 70001490 Registrikood: 12777774

Asukoht: Valge 4 Asukoht: Peterburi tee 38/9

11413 Tallinn 11415 Tallinn

Telefon: +372 620 1200 Telefon: +372 5665 6545  
E-post: info@transpordiamet.ee E-post: paap@mehka.ee

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*/digitaalselt allkirjastatud/ /digitaalselt allkirjastatud/*